**AGENȚIA PENTRU PROTECȚIA MEDIULUI BRAȘOV**

**DECIZIA ETAPEI DE ÎNCADRARE**

**Nr. xxx din xxx**

Ca urmare a solicitării de emitere a acordului de mediu adresate de **INSPECTORATUL DE JANDARMI JUDEȚEAN BRAȘOV** cu sediul în județul Brașov, municipiul Brașov, strada Vasile Goldiș nr. 1-3, înregistrată la APM Brașov cu nr. 15180din data de13.11.2023 în baza:

* **Legii nr. 292/2018** privind evaluarea impactului anumitor proiecte publice și private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobata cu modificǎri și completări prin Legea nr. 49/2011, cu modificările și completǎrile ulterioare,

și ca urmare a completării documentației cu nr. 16796 din 18.12.2023, nr. 16892 din 19.12.2023, și nr. 16994 din 20.12.2023, autoritatea competentă pentru protecţia mediului APM Braşov **decide,** ca urmare a consultărilor desfăşurate în cadrul şedinţei Comisiei de Analiză Tehnică din data de 19.01.2024, că proiectul **„ Instalarea de noi capacități de producere a energiei din surse regenerabile la I.J.J BRAȘOV - punct de producție str. Vasile Goldiș, nr. 1-3, mun. Brașov”** denumire proiect, conform certificatului de urbanism nr. 3108 din 27.10.2023 emis de Primăria Municipiului Brașov- „Obținere A.C. pentru: Amenajare parc fotovoltaic, branșamente utilități”,propus a se realiza în județul Braşov, municipiul Brașov, strada Vasile Goldiș nr. 1-3, conform Certificatului de Urbanism nr. 3108 din 27.10.2023 emis de Primăria Municipiului Brașov, ***nu se supune evaluării impactului asupra mediului, nu se supune evaluării adecvate si nu se supune evaluării impactului asupra corpurilor de apă.***

Justificarea prezentei decizii:

1. **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**
2. proiectul se încadreaza în prevederile Legii nr. 292/2018, privind evaluarea impactului anumitor proiecte publice și private asupra mediului, Anexa nr. 2, la pct. 3. lit. a) instalaţii industriale pentru producerea energiei electrice, termice şi a aburului tehnologic, altele decât cele prevăzute în anexa nr. 1;
3. titularul și APM Brașov au mediatizat în presa locală cât și pe pagina web atât depunerea solicitării acordului cât și decizia etapei de încadrare;
4. lipsa observațiilor din partea publicului interesat;
5. în urma analizării criteriilor de selecție pentru stabilirea necesității efectuării evaluării impactului asupra mediului, prevăzute în Anexa 3 din Legea nr. 292/2018, s-a constatat că proiectul analizat nu este susceptibil de a avea impact semnificativ asupra mediului, din următoarele considerente:
6. ***Caracteristicile proiectului:***
7. ***dimensiunea și concepția întregului proiect****:*

Beneficiarul acestui proiect dorește instalarea de noi capacități de producere a energiei din surse regenerabile (panouri fotovoltaice) la I.J.J. Brașov din cadrul proiectului „Sprijinirea investițiilor în noi capacități de producere a energiei electrice produsă din surse regenerabile pentru autoconsum din cadrul Programului – cheie – Surse regenerabile de energie și stocarea energiei – Fondul pentru Modernizare’’.

**Situație existentă:**

Decarbonizarea sistemului energetic al UE este esențială pentru atingerea obiectivelor climatice stabilite pentru 2030 și pentru realizarea strategiei pe termen lung a Uniunii vizând atingerea neutralității emisiilor de dioxid de carbon până în 2050.

Pactul verde europeanse axează pe 3 principii-cheie pentru tranziția către o energie curată, care va contribui la reducerea emisiilor de gaze cu efect de seră și la îmbunătățirea calității vieții cetățenilor europeni, printre care și prioritizarea eficienței energetice, îmbunătățirea performanței energetice a clădirilor și **dezvoltarea unui sector energetic bazat în mare parte pe surse regenerabile.**

La nivel național, cadrul legislativ este definit, conceput și propus către reglementare de către Autoritatea Națională de Reglementare în domeniul Energiei – *A.N.R.E.* În acest sens, acest domeniu se află sub incidența directă a unui număr de Legi, Hotărâri și Ordine, dintre care cele mai importante sunt:

* **Planul Național de Acțiune în Domeniul Eficienței Energetice;**
* LEGE nr. 220 din 27 octombrie 2008 pentru stabilirea sistemului de promovare a producerii energiei din surse regenerabile de energie cu modificările și completările ulterioare;
* Ord. 85/2021 privind modificarea și completarea Ordinului preşedintelui Autorităţii Naţionale de Reglementare în Domeniul Energiei nr. 74/2014 pentru aprobarea conţinutului-cadru al avizelor tehnice de racordare.

**Situația propusă:**

Investitia constă in amenajarea unui parc fotovoltaic cu o putere totală instalată de 400 kw, putere maxim simultană absorbită de 400 kw, tensiune de utilizare de 0,400 KV ; 50 Hz constând în montarea a 800 panouri fotovoltaice cu o putere de 500 kw/panou, 4 invertoare cu o putere activă nominală de iesire de 100 kw fiecare, rețea distribuție energie electrică între panouri fotovoltaice – invertoare- post transformare de tip LES si rețea de comunicații SCADA.

Conturul energetic supus analizei energetice la nivelul căruia se dorește implementarea proiectului propus este reprezentat de conturul energetic aparținând Inspectoratului de Jandarmi Judetean „Nicolae Titulescu” Brasov, situat în mun. Brașov, str. Vasile Goldis, nr. 1-3.

Implementarea proiectului se va realiza la nivelul unui teren încadrat în intravilanul municipiului Brașov, identificat in Extras de carte funciara prin numărul cadastral 128227 in suprafață totală de 17.384 m2

Terenul nu este grevat de sarcini, nu se află în zona protejată, nu este trecut pe lista monumentelor istorice și nu sunt interdicții temporare de construire.

În vederea atingerii obiectivelor climatice asumate de către Uniunea Europeană, începând cu anul 2021, Banca Europeană pentru Investiții (BEI) a decis sistarea finanțărilor pentru proiecte de producere a energiei electrice ce au un factor specific de emisii mai mare de 250 gCO2/kWhe produs [2].

De asemenea, pentru a susține tranziția către sustenabilitate și către o Comunitate Europeană Verde, BEI a decis ca începând cu anul 2023 să nu mai finanțeze proiecte cu un factor de emisii specifice mai mare de 100 gCO2/kWhe produs. În acest mod, se încurajează investițiile în surse de energie bazate pe energie regenerabile, precum **centralele fotovoltaice**, eoliene și proiectele ce au un grad ridicat de utilizare combinată a surselor convenționale de energie (gaz natural) și a surselor alternative de energie, cu proveniență curată (hidrogen verde).

 Proiectul nu are niciun impact previzibil asupra obiectivului de mediu legat de efectele directe și indirecte primare ale proiectului pe parcursul întregului său ciclu de viață, având în vedere natura sa, precum şi faptul că proiectul prevede investiții în noi capacități pentru producția de electricitate din surse regenerabile (solar), acesta sprijină cu un coeficient de 100% obiectivul privind atenuarea schimbărilor climatice.

**Organizarea de șantier**:

Lucrările executate nu necesită o protecție deosebită ele fiind realizate în soluție definitivă, conform normativelor în vigoare. În șantier materialele vor fi depozitate corespunzător evitându-se afectarea lor.

**Lucrările propuse pentru refacerea amplasamentului:**

După finalizarea lucrărilor de execuție, se vor lua măsuri de redarea în folosință a terenului pe care a fost amenajat punctul de lucru. În cazul în care se constată o degradare a acestora vor fi aplicate măsuri de reconstrucție ecologică.La finalul lucrarilor de exploatare vehiculele si utilajele folosite vor fi indepartate de pe amplasament.

Platforma organizarii de santier va fi dezafectata permitand revenirea la folosinta anterioara. Se va curata terenul de posibile resturi de materiale de constructie. Se va asterne un strat de pamant de caliatate similara cu cel din zona invecinata amplasamentului organizarii de santier, apoi se va asterne un strat de sol vegetal la suprafata terenului astfel incat sa permita desfasurarea activitatilor anteriore.

***b)*** ***cumularea cu alte proiecte existente și/sau aprobate:*** nu este cazul;

***c) utilizarea resurselor naturale în special a solului, a terenurilor, a apei și a biodiversitatii:*** nu este cazul;

***d) cantitatea și tipurile de deșeuri generate/gestionate:***

Deseurile generate vor fi eliminate de pe amplasament si transportate de o firma autorizata catre un depozit conform.

In perimetrul propus se vor genera urmatoarele categorii de deseuri: Deşeuri tehnologice: sol vegetal. Deşeuri rezultate din activităţi conexe: uleiuri de motor, de transmisie şi uzate, baterii de acumulatori, anvelope uzate, deşeuri metalice (piese uzate)

Deşeurile rezultate din activităţi conexe vor fi evitate prin executarea operatiilor de intretinere curenta, reparatii, schimburi de ulei, de anvelope, etc. in atelierul de reparatii si intretinere al societatii. În afara acestor deşeuri (menajere şi cele rezultate din activitatea productivă), în cantităţile estimate, pe teritoriul perimetrului de exploatare nu se produc şi nici nu se vor depozita alte tipuri de deşeuri.

*Modul de depozitare al deşeurilor cu conţinut de substanţe toxice şi periculoase*

| ***Tip deşeu*** | ***Mod de colectare / evacuare*** |
| --- | --- |
| Carburanţi  | Depozitarea substanţelor inflamabile sau explozive se va face cu respectarea strictă a normelor legale specifice |
| Lubrefianţi  | Se vor păstra în recipienţi din plastic şi se vor depozita în spaţii special amenajate |
| Acumulatori şi uleiuri uzate | Materialele cu potenţial periculos atât asupra mediului înconjurător cât şi a manipulanţilor vor fi stocate şi depozitate corespunzător în vederea valorificării. |

- **programul de prevenire și reducere a cantitaților de deșeuri generate**;

In perimetrul propus se vor genera urmatoarele categorii de deseuri: Deşeuri tehnologice: sol vegetal. Deşeuri rezultate din activităţi conexe: uleiuri de motor, de transmisie şi uzate, baterii de acumulatori, anvelope uzate, deşeuri metalice (piese uzate).

**- planul de gestionare a deșeurilor;**

Deşeurile rezultate din activităţi conexe vor fi evitate prin executarea operatiilor de intretinere curenta, reparatii, schimburi de ulei, de anvelope, etc. in atelierul de reparatii si intretinere al societatii. În afara acestor deşeuri (menajere şi cele rezultate din activitatea productivă), în cantităţile estimate, pe teritoriul perimetrului de exploatare nu se produc şi nici nu se vor depozita alte tipuri de deşeuri.

**- gospodărirea substanțelor si preparatelor chimice periculoase:**

Substanţele toxice şi periculoase pot fi: carburanţii, lubrifianţii și acidul sulfuric pentru baterii, necesari funcționării utilajelor și autovehiculelor necesare realizării lucrărilor de executie, precum și substanțe din vopseaua utilizată la realizarea marcajelor.

- **modul de gospodarire a substanțelor si preparatelor chimice periculoase și asigurarea condițiilor de protecție a factorilor de mediu și a sănătății populației.**

Alimentarea cu carburanţi a utilajelor va fi efectuată cu cisterne auto, ori de câte ori va fi necesar. Vor fi asigurate măsuri simple de intervenţie în cazul deversărilor accidentale de carburant: vase de metal plasate sub furtunul de alimentare, lăzi cu nisip pentru absorbţia carburantului vărsat.

Utilajele cu care se va lucra vor fi aduse în şantier în perfectă stare de funcţionare, având făcute reviziile tehnice şi schimburile de lubrifianţi.

Manipularea necorespunzătoare a carburanților și uleiurilor minerale folosite pentru utilaje și mijloace auto, eventualele neetanșeități sau chiar defecțiuni pot determina scurgeri accidentale pe sol sau în apele de suprafață, conducând la deteriorarea acestor factori de mediu.

Astfel reviziile tehnice și schimburile de ulei se recomandă a se efectua periodic, în ateliere specializate, iar vopseau pentru marcaje va fi adusă în recipiente etanșe care după utilizare se vor returna producătorilor.

 *Modul de depozitare al deşeurilor cu conţinut de substanţe toxice şi periculoase*

| ***Tip deşeu*** | ***Mod de colectare / evacuare*** |
| --- | --- |
| Carburanţi  | Depozitarea substanţelor inflamabile sau explozive se va face cu respectarea strictă a normelor legale specifice |
| Lubrefianţi  | Se vor păstra în recipienţi din plastic şi se vor depozita în spaţii special amenajate |
| Acumulatori şi uleiuri uzate | Materialele cu potenţial periculos atât asupra mediului înconjurător cât şi a manipulanţilor vor fi stocate şi depozitate corespunzător în vederea valorificării. |

1. ***poluarea și alte efecte negative:***
* **pentru protecția calității apelor**

*- a.1) sursele de poluanți pentru ape, locul de evacuare sau emisarul;*

In timpul derularii lucrarilor, nu se estimeaza deversari de fluide sau alte materiale poluante in emisii de suprafata sau contaminarea apei freatice. Pot aparea surse accidentale de poluanti (combustibili) pe sol, care pot ajunge in apa freatica, dar cu probabilitate redusa si in cantitati controlabile.

Pentru evitarea antrenarii poluantilor scapati accidental pe sol, care pot fi infiltrati in apele subterane, respectiv pentru evitarea unor scurgeri accidentale de combustibil sau materiale in apele de suprafata se vor lua urmatoarele masuri:

* verificarea periodica si mentinerea intr-o stare tehnica corespunzatoare a tuturor utilajelor si mijloacelor de transport auto utilizate;
* respectarea normelor privind manipularea materialelor utilizate atat in timpul transportului cat si in timpul punerii in opera.

- a.2) staţiile şi instalaţiile de epurare sau de preepurare a apelor uzate prevăzute;

În cadrul punctului de lucru, constructorul are obligaţia să asigure amplasarea unor WC-uri ecologice. În concluzie nu apare o poluare semnificativă a reţelei hidrografice naturale şi nici a apelor subterane.

* **Pentru protecția calității aerului:**

*- sursele de poluanți pentru aer, poluanți, inclusiv surse de mirosuri;*

 *b.1) sursele de poluanţi pentru aer, poluanţi, inclusiv surse de mirosuri;*

Sursele de poluare a aerului vor fi diferenţiate funcţie de specificul lucrărilor şi anume vor fi constituite din activitatea desfăşurată pe amplasamentul lucrării precum şi de traficul pe drumurile de acces la amplasament.

Emisiile din timpul desfăşurării lucrărilor de construcţie sunt asociate în principal cu manevrarea şi transportul unor materiale. Emisiile de praf variază adesea în mod substanţial de la o zi la alta, funcţie de operaţiile specifice, condiţiile meteorologice dominante, modul de transport a materialelor.

În zona care face obiectul prezentului studiu nu există surse stabile de emisii poluante. Calitatea aerului din zona lucrărilor va fi astfel influenţată de activităţile de şantier. Principalii poluanţi care se emană în atmosferă în perioada de construcţie, rezultaţi de la arderea carburanţilor în motoare, de la circulaţia autovehiculelor şi manevrarea materialelor sunt praful, monoxidul de carbon, plumbul, oxidul de azot, dioxidul de carbon şi hidrocarburile. Toate acestea vor aduce un aport de poluanţi ai aerului în zona lucrărilor, ca şi pe căile de acces.

*b.2) instalaţiile pentru reţinerea şi dispersia poluanţilor în atmosferă;*

Sursele de impurificare a atmosferei asociate activităţilor care vor avea loc în amplasamentul obiectivului sunt surse libere, diseminate pe suprafaţa pe care au loc lucrările, având cu totul alte particularităţi decât sursele aferente unor activităţi industriale sau asemănătoare. Ca urmare, nu se poate pune problema unor instalaţii de captare - epurare - evacuare în atmosferă a aerului impurificat şi a gazelor reziduale.

**Măsuri de reducere a zgomotului si vibrațiilor:**

 c.1) sursele de zgomot şi de vibraţii;

Procesele tehnologice din timpul lucrarilor de execuție a proiectului aplicate pentru realizarea diferitelor categorii de lucrari implica folosirea unor grupuri de utilaje cu functii adecvate. Aceste utilaje în lucru reprezintă tot atâtea surse de zgomot generate de activitatea care se va desfasura în cadrul șantierului.

În prioada de execuție a proiectului nu vor exista surse de protectia calitatii .

c.2) amenajările şi dotările pentru protecţia împotriva zgomotului şi vibraţiilor;

Pentru a se diminua zgomotul generat de sursele menționate anterior și pentru a fi respectate nivelele de zgomot, conform legislației în vigoare, sunt recomandate următoarele măsuri de protecție împotriva zgomotului.

În vederea atenuării zgomotelor provenite de la utilajele de construcții și transport se recomandă dotarea acestora cu echipamente de reducere a zgomotului , deci folosirea de utilaje și mijloace de transport silențioase.

Zgomotul generat în urma lucrărilor de execuție a proiectului provine de la echipamentele și motoare cu ardere internă pe motorină. O mare parte a zgomotului emis se datorează admisiei și evacuării gazelor din cadrul ciclului motorului. O metodă de a controla și diminua o mare parte a zgomotului produs de motoare este utilizarea de sisteme adecvate de amortizare a zgomotului (ex. tobe de eşapament eficiente). Utilizând sisteme optime de amortizoare de zgomot se pot obţine reduceri ale nivelului de zgomot la sursa de cel puţin 10 dB.

Sursele de zgomot şi vibraţii, în perioada de operare sunt reprezentate de vehiculele de toate categoriile de greutate aflate în circulaţie*.*

* **protecția împotriva radiațiilor:**

 *d.1) sursele de radiaţii;*

Executarea lucrărilor asupra prezentului obiectiv, nu presupune crearea sau manipularea de surse de radiații.

*d.2) amenajările şi dotările pentru protecţia împotriva radiaţiilor;*

Nu este cazul.

**pentru protecția calității solului și a subsolului:**

*e.1) sursele de poluanţi pentru sol, subsol, ape freatice şi de adâncime;*

*e.2) lucrările şi dotările pentru protecţia solului şi a subsolului;*

Solul de pe amplasamentul studiat este puțin profund, datorită capacității limitate de humificare.

Productivitatea rămâne scăzută, nepretându-se unor culturi agricole.

Terenul propus pentru amplasarea panourilor fotovoltaice nu este acoperit de vegetatie forestiera.

Prin specificul său, proiectul analizat nu presupune apariţia unor surse de poluare a solului.

În cursul exploatării, substanţele care ar putea polua local şi accidental solul sunt combustibilii, lubrifianţii şi reziduurile acestora, care ar putea fi manevrate, depozitate sau deversate neglijent în timpul funcţionării utilajelor şi autovehiculelor pe perioada de constructie a parcului de fotovoltaice.

O altă sursă de poluare o constituie produsele fecaloide ale personalului angrenat în lucrările de execuţie a obiectivelor.

Prin măsurile de protecţie a mediului considerate în mod special dată fiind destinaţia de zone de protecţie naturală a terenurilor în cauză se vor lua toate măsurile de precauţie, conform normelor tehnice de securitate pentru evitarea scurgerii de carburanţi sau lubrifianţi pe sol, respectiv prin instalarea unei toalete vidanjabile şi tratate chimic.

Poluarea solului este un fenomen de aceeaşi vârstă cu solurile, însă în trecutul geologic efectul poluării nu era atât de grav ca astăzi şi în plus natura poluării făcea posibilă revenirea rapidă la starea iniţială, datorită modului de autoepurare cu care este înzestrat solul.

 Poluarile accidentale si depozitarea necontrolata a deseurilor pot genera o poluare a solului, dar au fost prezentate anterior masurile pentru evitarea lor.

Alimentarea utilajelor in frontal de lucru se va face strict pe platforma impermeabilizata.

Deseurile generate pe amplasament se vor colecta selectiv si vor fi getionate conform prevederii Legii 211, republicata.

Activitatea se va defasura cu respectarea legislatiei actuale:

- Legea nr. 211/2011 privind regimul deseurilor, republicata in 2014 ;

- H.G. nr. 856/2002 privind evidenta gestiunii deseurilor si pentru aprobarea listei cuprinzand deseurile, inclusiv deseurile periculoase;

- H.G. nr. 1061/2008 privind transportul deseurilor periculoase si nepericuloase pe teritoriul Romaniei.

* **protecția ecosistemelor terestre si acvatice:**

*f.1) identificarea arealelor sensibile ce pot fi afectate de proiect;*

 Evaluarea semnificatiei impactului implementarii proiectului asupra speciilor si habitatelor de importanta comunitara s-a facut pe baza urmatorilor indicatori:

1. procentul din suprafata habitatului care va fi pierdut: nu se vor pierde suprafete din habitate prioritare;

2. procentul ce va fi pierdut din suprafetele habitatelor folositepentru necesitatile de hrana, odihna si reproducere ale speciilor de interes comunitar: nu se vor pierde suprafete din habitatele de hrana, odihna si reproducere ale speciilor de interes comunitar;

3. fragmentarea habitatelor de interes comunitar (exprimata in procente): nu vor fi fragmentate habitate de interes comunitar, rezultand procentul de fragmentare de 0%;

4. durata sau persistenta fragmentarii: fragmentarea rezultata prin realizarea parcului fotovoltaic este minima ca urmare a extinderii reduse de numai 1,7 ha, iar persistenta este temporara pe perioada de exploatare prevazuta;

5. durata sau persistenta perturbarii speciilor de interes comunitar, distanta fata de aria naturala protejata de interes comunitar: Efectele perturbarii se vor manifesta pe durata existentei activitatii din proiect, ceea ce inseamna ca vor avea un caracter temporar, iar dupa inchiderea parcului fotovoltaic, vor inceta complet. Mediul va fi afectat doar punctual, strict pe amplasamentul proiectului si intr-un perimetru alaturat situat la o distanta nu mai mare de circa 100 m;

6. schimbari in densitatea populatiilor (nr. de indivizi/suprafata): nu vor aparea schimbari in densitatea populatiilor;

7. scara de timp pentru inlocuirea speciilor/habitatelor afectate de implementarea proiectului: nu este cazul de inlocuire a vreunei specii; pe amplasamentul proiectului nu exista habitate de interes prioritar;

8. indicatorii chimici-cheie care pot determina modificari legate de resursele de apa sau de alte resurse naturale, care pot determina modificarea functiilor ecologice ale unei arii naturale protejate de interes comunitar: nu este cazul, prin implementarea proiectului nu se modifica indicatorii chimici cheie de calitate ai mediului inconjurator. Pe baza informatiilor prezentate mai sus se poate concluziona ca impactul proiectului asupra speciilor si habitatelor de importanta comunitara este nesemnificativ.

*f.2) lucrările, dotările şi măsurile pentru protecţia biodiversităţii, monumentelor naturii şi ariilor protejate;*

Sunt necesare urmatoarele masuri:

1. evitarea, pe cât posibil, a deteriorării terenurilor adiacente pe parcursul desfăşurării activitatii parcului fotovoltaic, atat in perioada de executie,cat si in perioada de exploatare, prin respectarea parametrilor în execuarea treptelor;

2. diminuarea cantităţii de praf din perioada de executie.

* **protecția asezărilor umane și a altor obiective de interes public:**

*g.1)* identificarea obiectivelor de interes public, distanţa faţă de aşezările umane, respectiv faţă de monumente istorice şi de arhitectură, alte zone asupra cărora există instituit un regim de restricţie, zone de interes tradiţional şi altele;

g.2) lucrările, dotările şi măsurile pentru protecţia aşezărilor umane şi a obiectivelor protejate şi/sau de interes public;

In zona amplasamentului propus nu exista obiective protejate si/sau de interes public.

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice –nu este cazul***

***g)* *riscurile pentru sănătatea umană* –** nu este cazul.

***2. Amplasarea proiectelor:***

a) ***utilizarea actuală și aprobată a terenurilor:***

În conformitate cu documentația PUG, aprobată prin Hotararea Consiliului Local Brașov nr. 144 din 2011, cu valabilitatea prelungita prin HCL nr. 117/2021, iterenul se afla pe teritoriul localității Brașov, în intravilan.

Folosința actuala: teren arabil.

Destinatia conform P.U.G. Brașov : parțial M3 – subzona mixta situata in afara limitei zonei de protectie cu cladiri si Hmax. P+2E+M sau P+2E-3E cu interdictie de construire pana la intocmire PUZ, partial S1 – subzona cu destinatie speciala cu caracter urban, partial de cai de comunicatii.

***b) bogația, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranulul acestuia –*** nu este cazul;

 ***c) capacitatea de absorbție a mediului natural, acordăndu-se o atenție specială următoarelor zone:***

 ***i) zonele umede, zone riverane, guri ale râurilor*** -nu este cazul;

***ii) zonele costiere și mediul marin*** -nu este cazul;

***iii) zonele montane și forestiere –*** nu este cazul;

***iv) rezervații și parcuri naturale –*** nu este cazul;

***v) zone clasificate sau protejate conform legislației în vigoare:*** ***zone Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislația privind aprobarea planului de amenajare a teritoriului național – Secțiunea a III – a – zone protejate, zonele de protecție instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica –*** amplasamentul proiectului se află inclus în aria de protecție specială avifaunistică ROSPA0098 Piemontul Fagaras;

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri*** *-*nu este cazul;

***vii) zone cu densitate mare a populatiei -*** nu este cazul;

***viii) peisajele și situri importante din punct de vedere istoric, cultural sau arheologic –*** nu este cazul;

***3. Tipurile și caracteristicile impactului potențial:***

***a) importanța și extinderea spațială a impactului: aria geografică și numarul persoanelor afectate –*** nu este cazul;

***b)* *natura impactului* –** nu este cazul;

***c) natura transfrontiera a impactului –*** nu este cazul;

***d) intensitatea și complexitatea impactului –*** impact redus;

***e) probabilitatea impactului –*** redusa, doar pe perioada executarii lucrărilor propuse prin proiect ;

***f) debutul, durata, frecventa și reversibilitatea preconizate ale impactului*** *-* pe perioada executarii lucrărilor durata impactului va fi scurta.

***g) cumularea impactului cu impactul altor proiecte existente și/sau aprobate*** *-* zonă de locuinte;

***h) posibilitatea de reducere efectiva a impactului –*** *nu este cazul.*

1. **Motivele pe baza cărora s-a stabilit necesitatea neefectuării evaluării adecvate, sunt următoarele:**
* proiectul **nu intră** sub incidența art. 28 dinOrdonanța de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare.
1. **Motivele pe baza cărora s-a stabilit necesitatea neefectuării evaluării impactului asupra corpurilor de apă:**
* Proiectul propus intră sub incidenţa prevederilor art. 48 și nu intra pe art. 54 din Legea apelor nr. 107/1996, cu modificările şi completările ulterioare.

Conform consultanței tehnice nr. 10729/C.T.302/07.12.2023, emisă de S.G.A. Brașov, s-a obtinut acordul, **cu urmatoarele condiții**:

* Se va respecta proiectul inaintat spe avizare si conditiile impuse prin Certificatul de Urbanism.
* Se interzice evacuarea de ape uzate neepurate sau insuficient epurate in apele de suprafata sau in stratul freatic, atat in perioada executarii constructiei, cat si dupa punerea lor in functiune.
* Pe toata perioada de executie a lucrarilor se vor lua masurile care se impun pentru evitarea producerii de poluari accidentale. Orice poluare accidentala produsa de beneficiar va fi anuntata in timp util la dispecerat S.G.A. Brasov, telefon 0268/414.567 si se vor lua masuri urgente de sopare si eliminare a cauzelor ce au produs-o.

**Condițiile de realizare a proiectului:**

1. Se vor respecta prevederile OUG nr. 195/2005, aprobată prin Legea nr. 265/2006 cu modificările şi completările ulterioare, privind protecţia mediului;
2. Se vor respecta conditiile impuse de ceilalti avizatori prin avizele obtinute si proiectele inaintate spre avizare;
3. Deşeurile rezultate pe parcursul derulării lucrărilor vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale şi stradale;
4. Se vor lua măsuri pentru evitarea poluării solului, prin depozitarea pe suprafeţe impermeabile a materialelor şi a deşeurilor rezultate pe parcursul execuției lucrărilor; Se vor respecta prevederile art. 17, alin. 4 și alin. 7 din OUG nr. 92/2021 privind regimul deșeurilor cu modificarile și completarile ulterioare.
5. Pe tot parcursul execuţie lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
6. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta aprobare de dezvoltare;
7. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
8. Terenul afectat temporar de lucrări, va fi adus la starea iniţială de utilizare;
9. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect.
10. Se va respecta programul de lucru impus de Primaria Orasului Victoria in concordanta cu programul de odihna a locuitorilor din zona in conformitate cu Legea nr. 61/1991 cu modificarile si completarile ulterioare, privind linistea publica, pe toata perioada de executie a lucrarilor de construire;
11. Se va acorda atenţie manevrării utilajelor în apropierea zonelor locuite; Se vor lua masuri corespunzatoare de a nu degrada sau ocupa terenul din zona limitrofa.
12. Se vor respecta prevederile HG nr. 1756/2006 cu modificările şi completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil şi de neşters marcajul european de conformitate CE, însoţit de indicarea nivelului garantat al puterii sonore;
13. Respectarea duratei de execuţie a proiectului astfel încât disconfortul generat de poluarea fonică să fie cât mai redus ca timp;
14. Nu se vor evacua ape uzate neepurate sau insuficient epurate in emisari naturali, canale de desecare, rigole stradale sau freatic atat pe perioada executiei lucrarilor cat si dupa aceasta;
15. Vor fi luate măsuri pentru limitarea vibratiilor produse de sapatura prin utilizarea de tehnologii performante de executie și de fundare, în vederea incadrarii valorilor parametrilor vibratiilor in limitele admisibile stabilite de SR 12025-2/94;
16. In vederea mentinerii calitatii aerului, in parametrii optimi, in zona amplasamentului, in perioada realizarii lucrarilor de constructie, se vor respecta urmatoarele conditii:
	* utilizarea apei, pentru suprimarea prafului, in cantitatile, frecventa si proportiile necesare, in zona de lucru, la sfarsitul fiecarei saptamani de lucru, daca nu se vor desfasura operatiuni active mai mult de doua zile consecutiv;
	* minimizarea activitatilor generatoare de praf (taiere, macinare, spargerea betonului, nisip, pietris, activitati de sablare/slefuire, etc.);
	* se vor lua masuri de acoperire, ingradire, inchidere a stocurilor de materiale de constructie sau deseuri, pentru prevenirea imprastierii cauzata de vant;
	* curatarea/spalarea vehiculelor care ies de pe santier;
* oprirea motoarelor tuturor vehiculelor aflate in stationare, in zona santierului.
1. Organizarea de şantier, pentru lucrările prevăzute prin proiect, va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane si mediului înconjurător. Se vor avea în vedere:
* împrejmuirea corespunzătoare a zonelor de lucru, montarea de avertizoare, etc;
* organizarea de şantier se va realiza în interiorul amplasamentului astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor, toaleta ecologică), împrejmuire cu gard din panouri metalice pentru protecţia organizării de şantier si a vecinătăţilor), după caz;
* întreţinerea corespunzătoare a utilajelor/mijloacelor de transport utilizate in lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice si periculoase;
* se interzice stocarea temporară si depozitarea carburanţilor si substanţelor periculoase în zona aferenta amplasamentului;
* în perioada de execuţie a lucrărilor vor fi stabilite zone de parcare a autovehiculelor si a utilajelor utilizate;
* este interzisă părăsirea incintei organizării de şantier cu roţile autovehiculelor şi/sau caroseria murdară;
* alimentarea cu carburanţi, repararea şi întreţinerea mijloacelor de transport şi a utilajelor folosite pe şantier se va face numai la societaţi specializate şi autorizate;
* este interzisa amplasarea in incinta organizarii de santier a statiilor de preparare beton, fara asigurarea sistemului de preepurare ape uzate tehnologice si a sistemului de protectie a atmosferei importiva poluarii cu pulberi;
* Nivelul de zgomot se va incadra in limitele impuse de SR 10.009/2017;

 Se vor respecta de asemenea prevederile Ord. MS nr. 119/2014 privind aprobarea normelor de igienă și sănătate publică privind mediul de viață al populației, actualizat în 2023, cu modificările și completările ulterioare;

In conformitate cu prevederile **OUG nr. 195/2005**, aprobată prin **Legea nr. 265/2006** privind protecția mediului, cu modificările si completările ulterioare - "**Art. 15 alin (2) lit a** - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum şi asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;

Conform art. 21, alin.(4) din OUG nr. 195/2005 privind protectia mediului, aprobată cu modificări si completări prin Legea nr. 265/2006, cu modificările si completările ulterioare **”răspunderea pentru corectitudinea informaţiilor puse la dispoziţia autorităţilor competente pentru protecţia mediului şi a publicului revine titularului proiectului**”.

**Pentru legalitatea si autenticitatea documentelor depuse la dosar se face răspunzător titularul proiectului.**

 **Proiectul propus nu necesita parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apa.**

 **Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.**

 **Nerespectarea prevederilor prezentei decizii a A.P.M. Brașov se sanctioneaza conform prevederilor legale în vigoare.**

Conform prevederilor Legii nr. 292/2018 :

 - anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

 - anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

 - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

 - anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

 -art. 18, alin. (13 ) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit .

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Ciprian Marius BĂNCILĂ**

**ȘEF SERVICIUL A.A.A., ȘEF BIROU C.F.M.,**

**Liliana Cristina COPACEA Mirela MOISĂ**

**ÎNTOCMIT: ÎNTOCMIT:**

**Consilier Mirela Mihaela CIUCIUR Consilier Iulia ENE**